Berlingske Tidende, 1784-07-19
Gaardmand Niels Jacobsen i Hverring Bye og Sogn Stiernholms Amt har sat 226 Favne enkelte Steengjerder, udgravet et stort Kiær og forøget sin Tørveskiær. Fæstebonden Hans Hansen i Ørnstrup, Hatting Herred, Aarhuus Stift, har 1774 ladet udskifte sin Gaard af Fælledskab, kastet 1355 Favne Diger, hvoraf en Deel er beplantet med levende Gierder. Selveier Peder Jensen sammestæds har i 1775 gravet 612 Favne Diger, deraf besat 90 Favne med Piletræer og Hylde, og viist sig villig at kaste en Grøft igjennem sit Pløielland paa 56 Favne, allene for at befordre Vandløbet til Nytte for sin Naboe. Skovrider Martinus Jversen i Grønbek Bye og Sogn, Aarhuus Stift, har i en Tid af 10 til 12 Aar plantet 18 Frugttræer og indhegnet samme med 67 Favne levende Gierder. Selveierbonde Peder Pedersen, i Sønderherred paa Als, har i en Tid af 12 Aar næsten opbygt alle Gaardens Huuse, sat 150 Favne Steengjerder, plantet nogle hundrede Favne levende Gjerder, 14 Stykker Frugt= og et Par hundrede Pile= og Vide-Træer, samt forvandlet nogle Moser til Ager og Eng. Bondefogden Christen Pedersen i Lundforlund Bye, Corsøer Amt, har i en Tid af 10 til 20 Aar plantet 390 Frugt-, 39 Aspe=, 380 Pile, og 6 Kastanie Træer, sat 78 Favne dobbelte Steengjerder, lagt i en Tid af 6 Aar Riis=Humle og i Fjor 10 Humle-Kuller, samt tillagt sig 6 Biestader. Bonden Niels Jensen i Reffs øre Bye, Nyborg Amt, har gravet 465 Alen Grøfter og beplantet samme med 260 Pile-Træer. Premie eller Belønning har disse ikke kundet erholde, da deres Arbeide tildeels er for gammelt og deels i Ligning med andres ikke betydeligt nok; men de fortiener ikke desmindre enhver især al Berømmelse efter, deres udviiste Vindskibelighed. 3. For Flid især i Agerbruget i Norge. 167. Hr. Johan Aagaard Smith, residerende Capellan til Eger i Aggershuus Stift, har siden Aaret 1777 gjort adskillige gode og nyttige Forbedringer. Ved 328 Favne Grøfter har han afledet Vandet fra en Myhre, opelsket 4587 Løv-Træer, meest Asp., Silse, Birk= og Rønne=Træer, som lover god Forraad af Løv i Tilfælde af Misvært paa Høe. Han har bortryddet den for Engene befundne unyttige Skov af Vide=Kiær, bygget et nyt Fæehuus og indrettet samme til Gjødnings Formerelse. Paa 20 Tønder Havreland har han opbrudt 2 til 300 Læs Rødder og udkjørt en Mængde Steen. J dette Foraar har han i smaae Partier gratis uddeelt 2 1/2 Tønde Pateter til Udsæd. Han har og opmuntret adskillige i Naboelauget til at anvende deres ledige Timer til oekonomiske Skrifters Læsning, som han Tid efter anden har laant dem. Forhvilke Fortjenester Selskabet tillægger denne velærværdige Mand sin 2den Guldmedalie eller 50 Rdlr. som et ærefuldt Agtelses=Tegn, og saa meget mere som hans Forfatning under disse Foretagender er af den Beskaffenhed, at han ei selv kan vente at høste Frugt af Arbeidet, da en anden benificeret Gaard, efter Kongelig allernaadigst Resolution, ved et snart mueligt Dødsfald er bestemt til Kapellanens Boepæl. 168. En ken Daardi Ols Datter, paa Pladsen Slaate=Myrene under Gaarden Nedreklongsæt i Sillejords Præstegield, Bradsberg Amt, havde i Aaret 1772 den Ulykke at miste hendes Mand, som efterlod hende i de fattigste Omstændigheder med 2 Sønner, den ene 5 og den anden 2 Aar gammel. Hendes eneste Rigdom, som var en Koe, maatte hun sælge for at have Livets Ophold for sig og sine Smaae. Formedelst de indtrufne dyre Aaringer og Mandens Gield blev hun ved samme Tid kastet fra Pladsen. J disse ynkelige og høibeklagelige Omstændigheder opholdt hun sig med sine Børn i 4 Aar i et Huus, hvor hun ved en mere end almindelig Flid, skjønt halt i den ene Fod, arbeidede Dag og Nat med Spin den og Væven for adskillige i Bøigden. Om Sommeren, før andre begyndte at høste, samlede hun med største Møj paa de høie Bjerg-Rifter Græs, hvoraf ingen anden vilde benytte sig, hvormed hun fodrede en leiet Koe, for ved dens Melk at ernære sig og Børnene. Herefter fik hun Pladsen igien, som hendes Mand kort for sin Død havde højt op i Fieldet opryddet af den vildeste Udørken. Ved hendes Tiltrædelse til Pladsen i Aaret 1776 var der kun henimod 72 Qvadrat=Alen Agerjord og Eng af ringere Viide, bestaaende kun af Moser og Moradser. Men siden den Tid har hun aarlig med egen Haand eene opbrudt Rødder, opvejet og bortbrænt mange store Steene og selv bortdraget Røser og Steenhobe til henved 300 Læs, selv gravet Veiter, hvorved Engbunden er formeret til 2 1/2 Maal, hvoraf hun i gode Aaringer kan høste henved 9 Læs Høe. Om Foraaret spader hun Ageren selv, uddrager med egen Haand Gjødselen og nedharver Kornet. Om Høsten afslaaer hun selv Græsset, og, naar Høstningen er forbi reiser hun paa Fjeldet og samler Reens=Mose, og gjemmer den om Vinteren i et af hende og Børnene optømret Huus, hvilket hun desuden fylder med Løv. Derved bliver hun i Stand til at føde 4 Køer, og giver dem, mod den ellers der paa Stedet brugelige Sædvane, 4 Gange Foder om Dagen. Om Vinteren samler hun selv Riis og Bark af Alm og Rogn i Hederne, og paa sin Ryg bær langveis Granebark til Kreaturene. Naar hendes Kreaturers Rygt tillader det, spinder og væver hun for Folk langt ud paa Nætterne, som ellers der ikke er brugeligt, og er aldrig ørkesløs. En Hauge har hun ofte vildet lægge sig til, og har til den Ende faaet Roer, Kaalrabi m.v.; Men da man i den Kreds har den Sædvane at bortstjæle alle Hauge-Væxter, har hun seet sig nødt til at ophæve denne nyttige Bestræbelse. Da Pladsens Beliggenhed afsides fra Solen, højt under Fjeldet, omringet af Skov, forbyder hende at avle mere end 3 Tønder i de beste Aaringer, saa har hun aarligen saaet Pateter og deraf i afvigte Aar avlet 7 Tønder efter en halv Tøndes og 12 Potters Udsæd, hvilke hun stedse med en sær Ombyggelighed optager i rette Tid, tørker og bevarer.